Koer peab saama iga päev looduslikku C-vitamiini ja toorest liha, riisi ja keedetud kanakaelu. On vaja kõigest natuke tooreid aineid, et tagada vajalik C-vitamiini kogus.    Olen juba aastaid soovitanud C-vitamiini ka oma kutsikaostjatele ning nad lisavad toidule C-vitamiini, kuid sellegipoolest on mõnel koeral puusaliigestega probleeme tekkinud. Ma ei osanud seda kuidagi seletada ajani, mil rääkisin dr. Don Lawsoniga, kes ütles, et 80%  askorbiinhappest kaob kehast juba 2 tunni jooksul peale selle võtmist. Keha ei suuda nii lühikese aja jooksul sellest midagi omistada.    Kollageeni tähendus    Mis on kollageen? Aine, mis hoiab keha koos. Ilma selleta vajuksid nii koerad kui inimesed kokku. Tõsine C-vitamiini puudus võib tekitada skorbuudi, mille tüüpiline tunnus on hammaste ja liigeste pehmeks muutumine, nagu ka düsplaasial. Et skorbuuti ära hoida, söödi vanasti sidruneid ja teisi tsitrusvilju.    Koerad toodavad ka ise natuke C-vitamiini, kuid mitte kõik. Usun, et pigem on päritav suur C-vitamiini vajadus kui düsplaasia.  Kuna C-vitamiin on kollageeni moodustamiseks hädavajalik, võib sellega seletada nii mõnedki põlveprobleemid, mis suuri tõuge vaevavad - põlves asub suur hulk kollageeni.    Soovitan igale kutsikaostjale, et ta annaks koerale looduslikku C-viatmiini, värsket toitu või C-vitamiini tablette, mis on valmistatud looduslikest ainetest. Ainus firma, kes selliseid tablette  valmistab, on meie teada Shveitsis asuv Roche.    Puusaliigeste düsplaasiat vanasti ei esinenud    Alati, kui keegi mulle helistab ja räägib oma koerast, kes on 17 aastane, küsin, mida nad oma koerale söödavad. Toiduvalik sisaldab alati aineid, milles on looduslikku C-vitamiini. Maal kohtab puusaliigeste düsplaasiat väga harva. Nagu teada, söövad paljud koerad suurte loomade (lehmade, hobuste) väljaheiteid - olen kindel, et nad vajavad selles olevat pooleldi seeditud  rohtu, mis sisaldab hulganisti looduslikku C-vitamiini.    30ndatel-40ndatel ei olnud keegi puusaliigeste düsplaasiast kuulnudki. Aastal 1950 avastati mõned juhtumid ning siis öeldi, et see on saksa lambakoerte spetsiifiline haigus nende pika laudja ja suurte nurkade tõttu. 70ndatel oli haigus saksa lambakoertel juba üldine, lisaks hakati düsplaasiaprobleeme avastama ka teistel tõugudel. Nüüd öeldi, et see on tüüpiline suurtele tõugudele, sest nad kasvavad kiiresti. Tänaseks on teada, et väikesed  koerad põevad düsplaasiat täpselt samamoodi kui suured.    Kuivtoidu probleemid    Üheks vastuseks on kindlasti kuivtoit. Suurem osa USA ja Euroopa koerakasvatajaid annab koertele peaaegu ainult kuivtoitu, sest see on nii mugav. Kuivtoit ei sisalda aga üldse loodulsikku C-vitamiini. See teooria C-vitamiini ja puusaliigeste düsplaasia seosest ei ole sugugi uus. Paljud loomaarstid on kirjutanud artikleid väga headest tulemustest loodusliku toiduvaliku kasutamisel, koeri on  puusaliigeste probleemidest lausa terveks ravitud. Kuid vaid vähesed koeraomanikud teavad, kui lihtsalt nad sellest vaevarikkast haigusest jagu võivad saada.    40 aasta suurekasvuliste koeratõugude kasvatamiskogemuse tulemusena olen jõudnud arvamusele, et puusaliigeste düsplaasia ei ole geneetiline haigus. Ka tuntud loomaarst Wendell O. Belfield on öelnud, et puusaliigeste düplaasia on toidu ja biokeemilise tasakaalu puudumine. Teooria, et haiguse võti on pärilikkuses, on läbi kukkunud.  "Asjatundjatel" ei ole õnnestunud leida geeni, mis düsplaasia põhjustab, ebaõnnestunud on ka püüd avastada, kuidas oletatav geen toimib.    Oma 40 aastase kogemuse põhjal annan oma kutsikatele alati garantii. Ainult, et see kehtib juhul, kui uued omanikud annavad koerale juurvilja jm., mis sisaldab looduslikku C-vitamiini. Möödaminnes võin öelda, et tean väga paljusid raskelt haigeid koeri, kelle enesetunne paranes täielikult peale loodusliku toiduvaliku peale siirdumist.    Tegelen ka praegu  koerte puusaliigeste uurimisega. Võib-olla tunnistatakse seda teooriat alles mitmekümne aasta pärast, praegu on veel väga palju inimesi, kes usuvad süüks pärilikkust.    Anna koerale konti!    Mida sa oma koerale söödad? Arvatavasti oled rääkinud enne kas oma oma loomaarsti, kasvataja, mõne sõbra või kohaliku lemmikloomakaupluse müüjaga. Oled näinud tohutult reklaame nii koeranäitustel, televiisoris, lehtedes jne., kus erinevad koeratoidufirmad selgitavad, miks just nende  toitu kasutada. Milline valida?      Söö õigesti või sured    Kuna olin ise olnud väga haige, olin sunnitud enda eest tõsiselt hoolitsema. Arstid ei teadnud mind vaevavast haigusest eriti midagi. Ühel päeval lõunatasin koos ühe lenduriga (töötasin stjuardessina 26 aastat) ning ta oli minu toiduvalikust shokeeritud. Sõin nagu enamus inimesi - palju võileibu, hamburgereid, koogikesi, küpsetatud liha jne. Ta käskis mul süüa õigesti: palju värskeid puuvilju, salateid,  juurvilja, sest muidu läheb haigus päris hulluks ja suren. Ta oli toitumistavadest huvitatud ning andis mulle ühe raamatu E-vitamiinist. See raamat muutis kogu mu elu. Hakkasin kohe E-vitamiini kasutama ja andsin seda ka oma koertele.